Stemplės vėžys

Stemplės vėžys – piktybinis iš stemplės gleivinės kilęs navikas. Pirmą kartą stemplės vėžys aprašytas dar XIX amžiaus pradžioje, o pirmoji chirurginė auglio pašalinimo operacija atlikta 1913 m.

Yra du pagrindiniai stemplės vėžio histologiniai tipai: plokščiųjų ląstelių karcinoma ir adenokarcinoma. Pagrindinės ligos priežastys yra rūkymas, alkoholio vartojimas, blogas dietos režimas, genetiniai faktoriai.

Epidemiologija 
Stemplės vėžys pasitaiko gana dažnai. Pasaulyje tai yra didžiausią geografinio paplitimo įvairovę turintis navikas. Liga labiausiai paplitusi Kinijoje, Puerto Rike, Singapūre, Rusijoje, Kaspijos jūros baseine. Maždaug 7 kartus dažniau serga vyrai, apie 3 kartus dažniau - juodaodžiai. Lietuvoje pasitaiko vidutiniškai dažnai – iš 100 000 gyventojų serga 4,7 procento.

Virškinimo sistemos ligos
Onkologinės ligos